Blutkreislauf

Dr **Bluetkräislauf** oder **Kräislauf** isch s Ströömigssüsteem vom Bluet, wo vom Härz und, wenn vorhande, vom ene Netz us Bluetgfääss (*kardiowaskulärs Süsteem*) bildet wird. In dr Umgangssprooch säit men em au **d Bluetbaan**, in dr Fachsprooch au **Bluetgfäässsüsteem**. Bi Dier, wo d Organ von ene vo Hämolymphe statt vo Bluet versorgt wärden, redet mä au vom ene Kräislauf.

Bi mängge Grubbe vo vilzällige Dier hängt s Überlääbe vom Organismus vom Kräislauf ab, wo dr Stoffwäggsel vo jedere äinzelne Körperzälle mööglig macht und ass die chemische und füsiologische Äigeschafte vo de Körperflüssikäite erhalte bliibe. S Bluet nimmt in de Lunge Suurstoff uf und dransbordiert en zu de Zälle, wo iirersits Chooledioxid  in s Bluet abgääbe, wo denn in d Lunge dransbordiert und dört usgschnuuft wird. Es nimmt au d Näärstoff wie Fett, Zucker oder Äiwiss us em Verdauigsdrakt uf und dransbordiert sä in die äinzelne Gwääb, wo si je noch Bedarf verbrucht, witerverarbäitet oder gspiicheret wärde. D Stoffwäggsel-- oder Abfallbrodukt, wo entstöön, wie zum Bischbil Harnstoff oder Harnsüüri) wärde denn in anders Gwääb oder zu de Usschäidigsorgan (Niere und Dickdarm) dransbordiert. Usserdäm verdäilt s Bluet au Botestoff wie zum Bischbil Hormon, Zälle vo dr Körperabweer und Däil vom Grünnsüstem innerhalb vom Körper.

## Schematischi Daarstellig vom Bluetkräislaufsüsteem bi de Fisch, de Amfibie, de Reptilie und de Süüger und Vöögel

Datei:Blutkreislauf Fische.svg|Dr Bluetkräislauf bi de Fisch:root = suurstoffriichs Bluet blau = suuerstoffarms Bluet
Datei:Blutkreislauf Amphibien.svg|Dr Bluetkräislauf bi de Amfibie:root = suurstoffriichs Bluet blau = suuerstoffarms Bluetrosa = Mischbluet
Datei:Blutkreislauf Reptilien.svg|Dr Bluetkräislauf bi de Reptilie:root = suurstoffriichs Bluet blau = suuerstoffarms Bluetrosa = Mischbluet
Datei:Blutkreislauf Gleichwarme.svg|Dr dobbleti Bluetkräislauf bi de gliichwarme Wirbeldier:root = suurstoffriichs Bluet blau = suuerstoffarms Bluet
 

## D Bluetgfääss
S Bluet wird dur Bluetgfääss (latiinisch-anatomisch *Vas sanguineum*) oder Oodere dransbordiert. Das si Struktuure in dr Form vo Rööre, wo drfür sorge, ass s Bluet bis in d Periferii vom Körper chunnt und denn wider zrugg zum Härz. Mä underschäidet grob zwüsche Schlaagoodere, wo s Bluet us em Härz in d Körpergwääb läite, Weene, wo s Bluet zrugg zum Härz dransbordiere, und de munzige Kapillare, wo in de mäiste Organ und Gwääb e Netzwärk bilde und s Süsteem vo de Schlagoodere mit däm vo de Weene verbinde und wo für e Stoffusdusch verantwortlig si.
## Litratuur
* Neil A. Campbell, Jane B. Reece: *Biologie.* 6. Uflaag. Pearson Studium, Münche u.&nbsp;a. 2006, ISBN 3-8273-7180-5.
* Uwe Gille: *Herz-Kreislauf- und Abwehrsystem, Angiologia.* In: Franz-Viktor Salomon u.&nbsp;a. (Hrsg.): *Anatomie für die Tiermedizin.* 2. Uflaag. Enke-Verlag, Stuttgart 2008, ISBN 978-3-8304-1075-1, S. 404–463.
* J. R. Levick: *Physiologie des Herz-Kreislauf-Systems.* Barth Häidelbärg u.&nbsp;a. 1998, ISBN 3-8252-8129-9 (*UTB* 8129).
* Stefan Silbernagl, Agamemnon Despopoulos: *Taschenatlas der Physiologie.* Thieme, Stuttgart 2003, ISBN 3-13-567706-0.

## Weblingg

* Gefaess-Medizin.de: Kreislauf des Blutes
* Vergleich der verschiedenen Blutkreisläufe der Wirbeltiere
* Bebilderte medizinische Terminologie des Herz-Kreislaufsystems (PDF, Uni Greifswald 2010, siehe S. 45–60; 688&nbsp;kB)
* Herzklick: Fetaler Umgehungskreislauf